Nasjonalkongressen til Kinas kommunistparti

Nasjonalkongressen til Kinas kommunistparti (; ordrett: Det kinesiske kommunistiske partis nasjonale representanters kongress, er en partikongress som avholdes om lag hvert femte år. I teorien er Nasjonalkongressen det høyeste besluttende organ innen det kinesiske kommunistiske parti, men i praksis er alle viktige beslutninger fattet forut for møtet. 

Siden 1987 er nasjonalkongressene blitt arrangert i september, oktober eller november måned i de aktuelle år. Møtestedet er Folkets store hall i Beijing. 

Nasjonalkongressen til Kinas kommunistparti må ikke forveksles med Den nasjonale folkekongress (som er Folkerepublikkens lovgivende forsamling). 

Generelle oppgaver siden 1970-tallet
Under den ordning som slo igjennom i siste del av 1900-tallet, har nasjonalkongressen som regel følgende på sin agenda:
 Gjennomgang og prøving av rapportene fra Sentralkomiteen og sentralkommisjonen for disiplinkontroll;
 Diskusjon og vedtak vedrørende viktige partianliggender;
 Revisjon av partiets status;
 Valg av medlemmer av Sentralkomiteen og Disiplinkontrollkommisjonen.Statut der Kommunistischen Partei Chinas, Kapitel III, Artikel 18 und 19

Kinesiske kortnavn
På kinesisk forkortes hver kongress' navn til tallordet fulgt av tegnet da (大), kort for dahui (大会 «konferanse»). For eksempel forkortes det fullt utfoldede navnet for den sekstende konferanse, Zhōnguó Gòngchǎndǎng Dìshíliùcì Quánguó Dàibiǎo Dàhuì (), til Shíliù Dà (十六大 «sekstende da»).

Kronologi over partikongressene
Før grunnleggelsen av Folkerepublikken
1. kongress (Yi Da) (一大)
 Når: 23.–31. juli 1921
 Hvor: Shanghai, så Sørsjøen i Jiaxing i provinsen Zhejiang.
 Deltakere
 Delegater: 12
 Partimedlemmer: 50
Betydning: Partiets første plattform (綱領) vedtas; Mao Zedong deltar (som representant for Hunan); Zhang Guotao leder møtet; Chen Duxiu blir første leder av Partiets «sekretariat». To representanter fra Komintern deltar (under Shanghai-møtene).
Møtet fastslår at det med tiden må dannes en folkehær i landet for å styrte borgerskapet og virkeliggjøre proletariatets diktatur. 

 2. kongress (Er Da) (二大)
 Når: 16.–23. juli 1922
 Hvor: Shanghai
 Deltakere
 Delegater: 12
 Antall partimedlemmer representerte: 195
 Betydning: Mao Zedong ikke på kongressen fordi han hadde glemt den hemmelige adressen til møtestedet; Partiet befester en leninistisk profil og fortsetter å utstøte anarkistene;  forsøker å holde en uavhengig linje fra Sun Yat-sens Kuomintang (KMT).

Det blir besluttet at før tiden er inne for en sosialistisk revolusjon er det nødvendig å få på plass en demokratisk oppstand som styrker føydalismen, krigsherreveldet og kolonialismen.

  3. kongress (San Da) (三大)
 Når: 12.–20. juni 1923
 Hvor: Guangzhou
 Deltakere
 Delegater: ~30
Antall partimedlemmer representerte: 420
 Betydning: Partiet ratifiserer formelt «blokk innen»-strategien i sitt samarbeid med KMT, som påkrevet av Komintern.

Chen Duxiu gjenvelges til partigeneralsekretær; Mao Zedong velges inn i Sentralkomiteen (først nå, ettersom han var fraværende ved forrige anledning).

 4. kongress (Si Da) (四大)
 Når: 11.–22. januar 1925
 Hvor: Shanghai
 Deltakere
 Delegater: 20
 Antall partimedlemmer representerte: 994
 Betydning: Partiet sentralt fortsetter sine bestrebelser mot å få kontrollen over halvveis uavhengige regionale grener av Partiet.
Det besluttes å utvide Partiets fokusgruppe fra bare arbeiderklassen til også kjempe for bønder, studenter og kvinner. Chen Duxiu gjenvelges til leder, Mao Zedong ikke med i den nye Sentralkomiteen.

 5. kongress (Wu Da) (五大)
 Når: 27. april-9. mai 1927
 Hvor: Wuhan
 Deltakere
 Delegater: ~80
 Antall partimedlemmer representerte: 57.967
 Betydning: Kongressen fant sted etter Chiang Kai-sheks angrep på kommunistene i Shanghai og annetsteds; Kommunistpartiet fortsetter å «støtte KMTs venstrefløy og motstå KMTs høyrefløy».
Det fremføres kritikk mot Chen Duxiu for såkalt «høyreavvik» fra Mao-tro hold, ikke desto mindre blir Chen gjenvalgt.

 6. kongress (Liu Da) (六大)

 Når: 18. juni-11. juli 1928
 Sted: Moskva
 Deltakere
 Delegater: 84
 Alternerende delegater: 34
 Antall partimedlemmer representerte: ~40.000
 Betydning: Første og eneste Partikongress avholdt utenfor Kina (på grunn av Chiangs forfølgelser); går inn for opprettelsen av militære styrker kontrollert av Partiet men samtidig «under KMTs flagg»; Mao Zedong fraværende, han blir i Kina i Partiets baseområde i Jinggangshanfjellene.

Etter sterk kritikk mot Chen Duxiu for å ha «sviktet den første revolusjonære bølge», og dessuten for «venstreavvik» og ekstremistisk trotskisme, blir han erstattet som generalsekretær av Xiang Zhongfa, som tilhører samme partifraksjon som Li Lisan som fremstår som Partiets reelle leder. Trass i sitt fravær velges Mao til sentrale verv, og det gis tilsluting til Maos geriljakrigslinje. For første gang innvelges Zhou Enlai i Sentralkomiteen. 

 7. kongress (Qi Da) (七大)

 Når: 23. april-11. juni 1945
 Sted: Yan'an i Shaanxi
 Deltakere
 Delegater: 544
Alternerende delegater: 208
 Antall partimedlemmer representerte: 1,21 millioner
 Betydning: partigrunnloven (黨章) blir vedtatt; Partiets formann Mao Zedong utnevnt til Partiets leder; Mao Zedongs tanker forankret i partigrunnlov; Mao gjenforteller fabelen om «den gamle dåren som flytter fjellet» under sin avsluttende tale.

Etter 1949
 8. kongress (Ba Da) (八大)
 Når: 15.-27. september 1956
 Sted: Beijing
 Deltakere
 Delegater: 1.026
 Alternerende delegater: 107
 Antall partimedlemmer representerte: 10.730.000
 Betydning: Første kongress på elleve år; Mao Zedongs tanker tatt ut av partigrunnloven; partiteknokratene Liu Shaoqi og Deng Xiaoping får høyere profil.

 9. kongress (Jiu Da) (九大)
 Når: 1.–24. april 1969
 Sted: Beijing
 Deltakere
Delegater: 1.512
 Antall partimedlemmer representerte: 22.000.000
 Betydning: Avholdt under kulturrevolusjonen, partiet plaget av indre strid; Folkets frigjøringshær har sterkere innflytelse innen Partiet; ikke mange medlemmer utpekt til maktposisjoner under forrige partikongress overlever den 9. partikongress politisk; Maos nr. 2, Liu Shaoqi (arrestert 1966) og tidligere CPC generalsekretær Deng Xiaoping fordømmes; forsvarsminister Lin Biao blir Partiets viseformann og Maos nærmeste kampfelle og det konstitusjonelt markert at han skal bli  Maos etterfølger; Mao Zedongs tanker igjen inntatt i partiets grunnlov.

 10. kongress (Shi Da) (十大)
 Når: 24.–28. august 1973
 Sted: Beijing
 Deltakere
 Delegater:  1.249
 Antall partimedlemmer representerte: 28.000.000
 Betydning: Firerbanden ledet av Maos hustru Jiang Qing når til maktens tinde; første partikongress etter den amerikanske president Richard Nixons besøk til Folkerepublikken.

 11. kongress (Shiyi Da) (十一大)
 Når:  12.–18. august 1977
 Sted: Beijing
 Deltakere
 Delegater:  1.510
 Antall partimedlemmer representerte: 35.000.000
 Betydning: Første partikongress etter Maos død og Firerbandens fall; Deng Xiaoping gjeninnsatt i alle sine tidligere embeder.

 12. kongress (Shi'er Da) (十二大)
 Når: 1.-11. september 1982
 Sted: Beijing
 Deltakere
 Delegater:  1,600
 Alternerende delegater: 149
 Antall partimedlemmer representerte: 39.650.000
 Betydning: Den sentrale rådgivende kommisjon (中央顾问委员会) og Den sentrale kommisjon for disiplininspeksjon (中央紀律檢查委員會) opprettes; Stillinen som partiformann avskaffes, stillingen som partiets generalsekretær blir (på papiret) øverste maktstilling i partiet; tidligere partileder Hua Guofeng mister sin formelle makt (med unntak av sin plass i Sentralkomiteen) idet Hu Yaobang, ikke Hua, holder hovedtalen.

 13. kongress (Shisan Da) (十三大)
 Når: 25. oktober-1. november 1987
 Sted: Beijing
 Deltakere
 Fullt delegerte: 1.936
 Spesielt inviterte: 61
 Antall partimedlemmer representerte: 46.000.000
 Betydning: Deng Xiaoping og alle andre «annengenerasjons partiledere» trekker seg (på papiret) fra aktive verv i Partiet. «Tredjegenerasjonsledere» (ledet av Zhao Ziyang) dominerer Politbyråets stående komite.

  14. kongress (Shisi Da) (十四大)
 Når: 12.-18. oktober 1992
 Sted: Beijing
 Deltakere
 Fullt delegerte: 1.989
 Spesielt inviterte: 46
 Antall partimedlemmer representerte: 51.000.000
 Betydning: Første partikongress etter Tiananmenprotestene i april til juni 1989; Jiang Zemins verv som generalsekretær og formann for Den sentrale militærkommisjon blir ratifisert; Hu Jintao blir medlem av Politbyråets Stående Komite.

  15. kongress (Shiwu Da) (十五大)
 Når: 12.-18. september 1997
 Sted: Beijing
 Deltakere
 Fullt delegerte: 2.074
 Spesielt inviterte: 60
 Antall partimedlemmer representerte: 59.900.000
 Betydning: Første partikongress etter Deng Xiaopings død og Hongkongs tilbakeføring til Kina 1. juli 1997; Jiang Zemin tvinger rivalen Qiao Shi til fratreden; Deng Xiaoping teori innføres i partigrunnloven; Jiang Zemin kunngjør planer om å selge, sammenslå eller avvikle storparten av statsbedriftene i landet etter en plan som innebærer en grad av privatisering.

 16. kongress (Shiliu Da) (十六大)
 Når: 8.-15. november 2002
 Sted: Beijing
 Deltakere
 Fullt delegerte: 2.114
 Spesielt inviterte: 40
 Antall partimedlemmer representerte: 66.000.000
 Betydning: Hu Jintao valgt til generalsekretær; «fjerde generasjons lederskap» overtar makten i Parti og stat Jiang Zemin fyller Politbyråets Stående Komite med sine folk; Jiangs «tre representasjoner» taes inn i partigrunnloven.

 17. kongress (Shiqi Da) (十七大)
 Når: 15.-21. oktober 2007 
 Sted: Beijing
 Deltakere
 Fullt delegerte: 2.217
 Antall partimedlemmer representerte: 73.360.000
 Betydning: Hu Jintaos vitenskapelig syn på utvikling forankres i partiets grunnlov som offisiell ledelsesideologi. Visepresident Zeng Qinghong fratrer.

 18. kongress (Shiba Da) (十八大)
 Når: 8.-14. november 2012
 Sted: Beijing
 Deltakere
 Fullt delegerte: 2.270
 Antall partimedlemmer representerte: over 80 millioner
 Betydning:  Xi Jinping valgt til generalsekretær; «femte generasjons lederskap» overtar makten i Parti og stat; avgående Hu Jintao forlater også sitt verv i Den sentrale militærkommisjon og «forbyr» alle fratredende og tidligere toppledere å legge seg opp i det nye lederskaps oppgaveløsning.

Referanser

Eksterne lenker
 <http://www.idcpc.org.cn/english/cpcbrief/congress.htm >